Bjørn Geirr Harsson

Bjørn Geirr Harsson (født 23. januar 1940, død 29. september 2023) var en norsk geofysiker som arbeidet med geodesi i Statens kartverk.

Harsson var utdannet cand.real. med hovedfag i geofysikk fra Universitetet i Oslo.Aftenposten, 23. januar 2005.

Liv og virke
Yrkeskarriere
Harsson hadde sin yrkeskarriere i Norges geografiske oppmåling, forløperen til Statens kartverk. Han var også rådgiver for Utenriksdepartementet i spørsmål om delelinjer til sjøs,Aftenposten, 23. januar 2000, s. 23. blant annet ved Jan Mayen, Svalbard og i Barentshavet. 

Oppdraging av Norges sjøgrenser og avgrensning av norsk kontinentalsokkel, blant annet på Ekofiskfeltet i Nordsjøen, har vært av avgjørende betydning for norske nasjonale interesser.«Oppdaget milliardfeil», Aftenposten, 15. september 2010.

I arbeidet med havrettskonvensjonen var Harsson representert i ulike arbeidsgrupper. Harsson har vært formann i Norsk Geofysisk Forening. Han har også vært presidiemedlem i Nordisk kommisjon for geodesi. Han arbeidet for å få Struves meridianbue inn på UNESCOs verdensarvliste.

Lokalpolitiker
Harsson var aktiv i lokalpolitikken for Høyre og har vært kommunestyrerepresentant i Hole kommune. Han har vært leder i Hole Høyre.

Annet
Harsson var også aktiv som lokalhistoriker og utga lokalhistoriske skrifter. Han var leder av Hole historielag.Hole historielag Han fikk Hole kommunes kulturpris i 2017 og ble æresmedlem i Hole historielag i 2020. Han var redaktør av Heftet Ringerike 2005–2009.

Harsson var medlem av Klimarealistenes vitenskapelige råd.

Kongen utnevnte i 2005 Harsson til ridder av 1. klasse av St. Olavs Orden «for hans innsats for norsk geodesi.»Tildeling av ordener og medaljer: Søk i arkivet, kongehuset.no. Han ble utnevnt til æresmedlem i GeoForum i Tønsberg i 2007 og æresmedlem i Norsk kartmuseums venneforening i 2020.

 Bibliografi 
 Bjørn Geirr Harsson og Roald Aanrud Med kart skal landet bygges – Oppmåling og kartlegging av Norge 1773–2016  Statens kartverk 2016 ISBN 978-82-7945-471-7

 Referanser 

Kategori:Norske kartografer
Kategori:Norske embets- og tjenestemenn
Kategori:Lokalpolitikere i Hole
Kategori:Høyre-politikere i Buskerud
Kategori:Riddere av 1. klasse av St. Olavs Orden